Rīgā, 2024.gada 30.maijā

Garkalnes Mākslu un vispārizglītojošās

pamatskolas skolēnu vecākiem

Cienījamie vecāki!

Paldies Jums par sniegto atbalstu izglītības iestādes akreditācijā procesā! Esam pateicīgi tiem vecākiem, kuri piedalījās intervijās ar akreditācijas ekspertu komisiju, kā arī visiem vecākiem, kuri atbalsta skolas ikdienas darbu. Šobrīd, kad akreditācija ir noslēgusies, vēlamies Jūs īsi informēt par tās rezultātiem.

Apkopojot visu iegūto informāciju, akreditācijas ekspertu komisija savā ziņojumā ir paudusi šādus secinājumus:

Garkalnes Mākslu un vispārizglītojošā pamatskola ir akreditējama uz 6 gadiem, apliecinot, ka tās darbība atbilst optimālam kvalitātes līmenim. Vērtējot kvalitātes jomas “Atbilstība mērķiem”, “Iekļaujoša vide” un “Laba pārvaldība” kvalitātes vērtējuma līmenis ir “ļoti labi” un jomas “Kvalitatīvas mācības” vērtējums - “labi[[1]](#footnote-1):

|  |  |
| --- | --- |
| **Joma** | **Kvalitātes vērtējuma līmenis** |
| **Atbilstība mērķiem** | **Ļoti labi** |
| **Kvalitatīvas mācības** | **Labi** |
| **Iekļaujoša vide** | **Ļoti labi** |
| **Laba pārvaldība** | **Ļoti labi** |

Garkalnes Mākslu un vispārizglītojošā pamatskolas stiprās puses ir direktora profesionālā un mērķtiecīgā sadarbība ar Ropažu novada pašvaldību, kas nodrošina skolas efektīvu darbību, īstenojot daudzveidīgus izglītības programmu piedāvājumus, un plāno nepieciešamos uzlabojumus (piebūve, sporta zāle) skolas attīstībā. Izglītības iestādes vadība mērķtiecīgi organizē un atbalsta pedagogu, izglītojamo, viņu vecāku un citu institūciju sadarbību, profesionāli risinot dažādus jautājumus, lai nemitīgi paaugstinātu izglītības iestādes piedāvāto izglītības kvalitāti.

Akreditācijas ekspertu komisija atzinīgi novērtē, ka ar vadības atbalstu ir nodrošināta skolas simfoniskā orķestra darbība, uz kura bāzes izveidots Ropažu novada simfoniskais orķestris, kurš ir Latvijas Orķestru asociācijas biedrs. Izglītības iestādes vadība mērķtiecīgi organizē un atbalsta pedagogu, izglītojamo, viņu vecāku un citu institūciju sadarbību, profesionāli risinot dažādus jautājumus, lai nemitīgi paaugstinātu izglītības iestādes piedāvāto izglītības kvalitāti.

Akreditācijas ekspertu komisija, veicot savu darbu, izmantoja šādas metodes:

1. Intervijas un sarunas ar izglītības iestādes vadītāju, vadītāja vietniekiem, pedagogiem, audzēkņiem, audzēkņu vecākiem, dibinātāja pārstāvjiem, atbalsta personālu;
2. 11 mācību stundu un 20 mācību nodarbību vērošana;
3. Izglītības iestādes apskate;
4. Dokumentu un informācijas analīze (izglītības iestādes pašnovērtējuma ziņojums, izglītības iestādes attīstības plāns, ikgadējais darba plāns, izglītojamo mācību sasniegumu vērtēšanas kārtība, skolvadības sistēma e–klase, audzināšanas darba prioritātes trīs gadiem un to izvērtējums, Valsts izglītības informācijas sistēmā pieejamie dati, iekšējās kārtības noteikumi, aptauju rezultāti).
5. Situāciju analīze par pedagoģijas un izglītības iestādes aktuālās darbības jautājumiem.
6. Izglītības iestādes tīmekļvietnes <http://garkalnesskola.lv> analīze.

Novēlu jums sekmīgu turpmāko sadarbību ar skolas vadību un pedagogiem!

Ekspertu komisijas vadītājs Uldis Gāle

1. Skolas darbību un skolas direktora profesionālo darbību vērtē piecos kvalitātes vērtējuma līmeņos: “nepietiekami; “jāpilnveido”; “labi”; “ļoti labi”; “izcili”. [↑](#footnote-ref-1)